হেপবার্ন ম্যাথু লমবার্ডো রচিত "টি অ্যাট ফাইভ" নামে একটি এক-চরিত্র বিশিষ্ট নাটকের মূল বিষয়বস্তু। প্রথম অঙ্কে ১৯৩৮ সালে বক্স অফিস পয়জন লেবেল পাওয়ার পর তার চিত্রায়ন এবং দ্বিতীয় অঙ্কে তার জীবন ও কর্মজীবন চিত্রায়িত হয়েছে। ২০০২ সালে হার্টফোর্ড মঞ্চে নাটকটির উদ্বোধনী মঞ্চায়ন হয়। "টি অ্যাট ফাইভ" নাটকে হেপবার্নের ভূমিকায় অভিনয় করেন কেট মুলগ্রিউ, টোভাহ ফেল্ডশু, স্টেফানি জিমবালিস্ট ও চার্লস বুশ। ফেল্ডশু পূর্বে ১৯৭৭ সালে টেলিভিশন চলচ্চিত্র "দি অ্যামেজিং হাওয়ার্ড হিউজ"-এ হেপবার্নের ভূমিকায় অভিনয় করেছিলেন। ১৯৮০ সালে "দ্য স্কারলেট ওহারা ওয়ার"-এ মার্লে অ্যান টেলর তার ভূমিকায় অভিনয় করেছিএলন। ২০০৪ সালে মার্টিন স্কোরসেজি পরিচালিত হাওয়ার্ড হিউজের জীবনীমূলক "দি অ্যাভিয়েটর" চলচ্চিত্রে কেট ব্লানচেট হেপবার্নের ভূমিকায় অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এটি প্রথমবার যেখানে একজন অস্কার বিজয়ীর চরিত্র চিত্রণে অপর একজন অস্কার লাভ করেছেন।

কর্মজীবন
১৯৩৪-৩৮: ব্যর্থতা
অভিনয়ের ধরন ও পর্দা ব্যক্তিত্ব
চরিত্রায়ন